Φεστιβάλ Αθηνών & Επιδαύρου 2017

B.OUND: ΤΟ ΣΚΗΝΙΚΟ ΠΟΥ ΦΟΒΑΤΑΙ 

Δημοτικό Πειραιά/ Άνοιγμα στην Πόλη

Παραστάσεις: 27 Ιουνίου – 2 Ιουλίου 2017
Ώρα: 20:30

Συντελεστές: 

Κείμενο: Χριστιάνα Λαμπρινίδη

Μετάφραση: Νάνσυ Τρικαλίτη

Σκηνοθεσία: Μάνια Παπαδημητρίου

Σκηνικά και κοστούμια: Άρτεμις Θεοδωρίδη

Μουσική Σύνθεση: Μαρίνα Χρονοπούλου

Φωτισμοί: Κατερίνα Μαραγκουδάκη

Βίντεο: Μάτα Καστριτσίου

Αυτοσχεδιασμοί – Κίνηση: Αγγελική Καρυστινού

Ηθοποιοί: Τάσος Αντωνίου, Ιουλία Γεωργίου, Νίκος Γιαλελής, Βαγγέλης Ζαπαντιώτης, Καίτη Ιωαννίδου, Αγγελική Καρυστινού, Μάτα Καστριτσίου, Μαρία Κόμη-Παπαγιαννάκη, Ελένη Κοτσώνα, Θεοφάνης Μιλλεούνης, Μάνια Παπαδημητρίου και η Μαρίνα Χρονοπούλου στο πιάνο. Συμμετέχει η μικρή Αλκμήνη Παπαγεωργίου. 

300 λέξεις για το έργο 
Τι δουλειά έχει ο Προμηθέας Δεσμώτης με τα διαβατήρια; Πώς μια ηθοποιός καταφέρνει και λύνει τα δεσμά του; Πώς εν/δύω-όμαστε τους εαυτούς των διαβατηρίων; Τις κρατικές βιογραφίες όλων μας. Είτε έγκυρες, είτε ληγμένες, είτε αυτοανανεούμενες. Πώς ζούμε με αυτά τα διαβατήρια την ειρήνη, τον πόλεμο, τη σύγκρουση, την ανοικοδόμηση του κράτους; Στην ελπίδα τού «πνεύματος του δικαίου» μεταμορφωνόμαστε σε δρώντα υποκείμενα μέσα, έξω και ανάμεσα στις γλώσσες μας. Ποιος μας τις έμαθε, πού, γιατί, πότε; Αν τις «ξεχάσουμε» γιατί τις ξεχνάμε;  Ο Σλήμαν «ξεβράστηκε» στο Άμστερνταμ και για να αλλάξει τις συνθήκες της ζωής του δίδαξε στον εαυτό του 6 γλώσσες – τη μία μετά την άλλη. Του έπαιρνε 6 εβδομάδες η γλώσσα. 

Η συγγραφέας του έργου ζει ανάμεσα σε γλώσσες έξω από τη δική της. Κάποιοι από τους ηθοποιούς της παράστασης έχουν γεννηθεί σε άλλες γλώσσες. Η σκηνοθέτης ζει στη γλώσσα της. B.OUND: ΤΟ ΣΚΗΝΙΚΟ ΠΟΥ ΦΟΒΑΤΑΙ, ζει στις δικές του γλώσσες αν και εκφέρεται στα ελληνικά. Το κοινό καλείται να μάθει αυτές τις γλώσσες από τα νοήματα που κυκλοφορούν ελεύθερα στη θεατρική σκηνή, ενώ τα φαντάσματα των προσφύγων του 1922 παρακολουθούν την παράσταση από τα θεωρεία σπίτια τους. 

Ζούμε τη στιγμή της υπηκοότητας περισσότερο από ποτέ. Αν δεν έχουμε φόβο να τη χάσουμε τη θεωρούμε δεδομένη. Ζούμε τη στιγμή του εκτοπισμού και αν δεν μας αφορά και αυτόν τον θεωρούμε δεδομένο. Όμως, εκτοπισμοί υπάρχουν πολλοί. Άλλοι φαίνονται, άλλοι δεν φαίνονται. Είναι ισότιμοι, ισότροποι και δικοί μας. 

Η θεατρική συγγραφέας του έργου, έρχεται από οικογένεια της Σμύρνης και διδάχτηκε πως η γλώσσα είναι το σπίτι μας. Με 30 χρόνια εμπειρίας και πολιτικής θέσης υπέρ των δικαιωμάτων του ανθρώπου, δημιούργησε και εφαρμόζει διεθνώς μια μεθοδολογία επίλυσης των συγκρούσεων όπου η βία μεταμορφώνεται σε δημιουργικότητα και γίνεται θεμέλιος λίθος της ειρήνης. 












Christiana Lambrinidis
